Natalie Wynn

Natalie Wynn (Arlington, Virginia, 1988ko urriaren 21a), ContraPoints ezizenaz ezaguna, estatubatuar youtuberra da. Bere YouTubeko kanalean politikari, generoari, arrazari eta filosofiari buruzko bideo hezigarriak eta komikoak egiten ditu.

2008an hasi zen YouTuben bideoak argitaratzen, hasieran ateismoari buruzkoak. 2016an, ordea, ContraPoints YouTubeko kanala zabaldu zuen bideo-jokoetako sexismoaren eta youtuberren artean eskuin alternatiboko iritzien hedatzearen aurka egiteko. Hasierako bideoetan arrazari, arrazakeriari eta sareko erradikalizatzeari buruz aritu zen. Bere bideoetan filosofiaz, soziologiaz eta bere bizipenez baliatzen da eskuin alternatiboko, faxismoko, liberalismoko eta kontserbadurismoko ohiko ikuspuntuak azaltzeko eta kritikatzeko.

Kategoria:Emakume transgenero eta transexualak
Kategoria:Virginiarrak
Kategoria:Ameriketako Estatu Batuetako ateoak
Kategoria:Entretenimendu industriako lesbianak
Kategoria:Ameriketako Estatu Batuetako feministak
Kategoria:Baltimoredarrak
Kategoria:Lesbiana feministak
Kategoria:Ameriketako Estatu Batuetako youtuberrak